ai4bharat/Pralekha huggingface dataset:
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲੇ ਦੀ ਫ਼ੀਲਡ ਯੂਨਿਟ ਅਤੇ ਆਯੁਰਵੇਦ ਵਿਭਾਗ ਨੇ ਬੀਐੱਸਐੱਫ਼ ਨੂੰ 1,000 ਇਮਿਊਨਿਟੀ ਬੂਸਟਰ ਕਿੱਟਾਂ ਦਿੱਤੀਆਂ
ਚੰਡੀਗੜ੍ਹ, 14 ਜੁਲਾਈ, 2020
ਪੰਜਾਬ ਵਿੱਚ ਭਾਰਤ–ਪਾਕਿਸਤਾਨ ਸਰਹੱਦ ਉੱਤੇ ਤੈਨਾਤ ਸੀਮਾ ਸੁਰੱਖਿਆ ਬਲ  ਦੇ ਜਵਾਨਾਂ ਦੀ ਰੋਗ–ਪ੍ਰਤੀਰੋਧਕ ਸ਼ਕਤੀ ਵਿੱਚ ਵਾਧਾ ਕਰਨ ਦੇ ਜਤਨ ਵਜੋਂ ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ ਦੇ ਜਲੰਧਰ ਸਥਿਤ ‘ਫ਼ੀਲਡ ਆਊਟਰੀਚ ਬਿਊਰੋ’  ਨੇ ਪੰਜਾਬ ਦੇ ਆਯੁਰਵੇਦ ਵਿਭਾਗ ਰਾਹੀਂ ਬੀਐੱਸਐੱਫ਼ ਨੂੰ 1,000 ਆਯੁਰਵੇਦਿਕ ਇਮਿਊਨਿਟੀ ਬੂਸਟਰ ਕਿੱਟਾਂ ਦਿੱਤੀਆਂ ਹਨ।
ਦੇਸ਼ ਵਿੱਚ ਕੋਵਿਡ–19 ਕਾਰਨ ਪੈਦਾ ਹੋਈ ਮੌਜੂਦਾ ਸਥਿਤੀ ਨੂੰ ਧਿਆਨ ’ਚ ਰੱਖਦਿਆਂ ਕੁਦਰਤੀ ਇਮਿਊਨਿਟੀ ਬੂਸਟਰਜ਼ ਮੁਹੱਈਆ ਕਰਵਾਉਣ ਦਾ ਵਿਚਾਰ ਖ਼ਾਸ ਤੌਰ ’ਤੇ ਐੱਫ਼ਓਬੀ ਦਾ ਸੀ। ਬੀਐੱਸਐੱਫ਼ ਦੇ ਜਵਾਨ ਕਿਉਂਕਿ ਰੱਖਿਆ ਦੀ ਪਹਿਲੀ ਕਤਾਰ ਵਜੋਂ ਤੈਨਾਤ ਹਨ ਤੇ ਉਨ੍ਹਾਂ ਨੂੰ 24 ਘੰਟੇ ਪੰਜਾਬ ਨਾਲ ਲਗਦੀ ਅੰਤਰਰਾਸ਼ਟਰੀ ਸਰਹੱਦ ਉੱਤੇ ਸਖ਼ਤ ਸੁਰੱਖਿਆ ਚੌਕਸੀ ਰੱਖਣੀ ਪੈਂਦੀ ਹੈ, ਅਜਿਹੇ ਹਾਲਾਤ ਵਿੱਚ ਜੜ੍ਹੀਆਂ–ਬੂਟੀਆਂ ਨਾਲ ਬਣੇ ਇਹ ਬੂਸਟਰ ਉਨ੍ਹਾਂ ਦੇ ਸਰੀਰ ਅੰਦਰਲੀ ਕੁਦਰਤੀ ਰੱਖਿਆ ਪ੍ਰਣਾਲੀ ਨੂੰ ਹੋਰ ਮਜ਼ਬੂਤ ਕਰਨ ਵਿੱਚ ਮਦਦ ਦੇਣਗੇ ਤੇ ਇੰਝ ਇਹ ਉਨ੍ਹਾਂ ਦੀ ਸਿਹਤ ਨੂੰ ਵਧੀਆ ਪੱਧਰ ’ਤੇ ਕਾਇਮ ਰੱਖਣ ਵਿੱਚ ਅਹਿਮ ਭੂਮਿਕਾ ਨਿਭਾਉਣਗੇ।
ਫ਼ੀਲਡ ਪਬਲਿਸਿਟੀ ਅਫ਼ਸਰ, ਸ਼੍ਰੀ ਰਾਜੇਸ਼ ਬਾਲੀ ਨੇ ਅੱਜ ਬੀਐੱਸਐੱਫ਼ ਕੈਂਪਸ ਵਿੱਚ ਜਲੰਧਰ ਜ਼ਿਲ੍ਹੇ ਦੇ ਆਯੁਰਵੇਦਿਕ ਅਫ਼ਸਰ ਡਾ. ਜੋਗਿੰਦਰ ਪਾਲ ਨਾਲ ਸ਼੍ਰੀ ਮਹੀਪਾਲ ਯਾਦਵ, ਆਈਪੀਐੱਸ, ਇੰਸਪੈਕਟਰ ਜਨਰਲ, ਬੀਐੱਸਐੱਫ਼, ਪੰਜਾਬ ਫ਼ਰੰਟੀਅਰ ਨੂੰ ਇੱਕ ਹਜ਼ਾਰ ਇਮਿਊਨਿਟੀ ਬੂਸਟਰ ਕਿੱਟਾਂ ਭੇਟ ਕੀਤੀਆਂ।
ਪੰਜਾਬ ਦੇ ਆਯੁਰਵੇਦ ਵਿਭਾਗ ਦੇ ਡਾਇਰੈਕਟਰ, ਡਾ. ਰਾਕੇਸ਼ ਸ਼ਰਮਾ ਨੇ ਕਿਹਾ ਕਿ ਸਾਡੀਆਂ ਸਰਹੱਦਾਂ ਦੀ ਰਾਖੀ ਕਰਨ ਵਾਲੇ ਬੀਐੱਸਐੱਫ਼ ਨੂੰ ਸੇਵਾਵਾਂ ਦੇਣਾ ਉਨ੍ਹਾਂ ਦੇ ਵਿਭਾਗ ਲਈ ਮਾਣਮੱਤਾ ਛਿਣ ਹੈ, ਉਨ੍ਹਾਂ ਦੀਆਂ ਇਨ੍ਹਾਂ ਸੇਵਾਵਾਂ ਸਦਕਾ ਹੀ ਅਸੀਂ ਸ਼ਾਂਤੀਪੂਰਬਕ ਰਹਿ ਸਕਦੇ ਹਨ। ਉਨ੍ਹਾਂ ਦੱਸਿਆ ਕਿ ਇਹ ਇਮਿਊਨਿਟੀ ਬੂਸਟਰ ਸਰਹੱਦਾਂ ਉੱਤੇ ਕੰਮ ਕਰਨ ਵਾਲੇ ਜਵਾਨਾਂ ਤੇ ਹੋਰ ਕਰਮਚਾਰੀਆਂ ਲਈ ਖ਼ਾਸ ਤੌਰ ’ਤੇ ਤਿਆਰ ਕੀਤਾ ਗਿਆ ਹੈ ਅਤੇ ਇਹ ਕਾੜ੍ਹੇ ਦੇ ਰੂਪ ਵਿੱਚ ਹੈ। ਇਸ ਨੂੰ ਤੁਲਸੀ, ਦਾਲਚੀਨੀ, ਕਾਲੀ–ਮਿਰਚ ਅਤੇ ਸੌਂਠ ਨਾਲ ਤਿਆਰ ਕੀਤਾ ਗਿਆ ਹੈ। ਇਸ ਨੂੰ ਉਬਲਦੇ ਪਾਣੀ ਜਾਂ ਚਾਹ ਵਿੱਚ ਪਾ ਕੇ ਇੱਕ ਦਿਨ ਵਿੱਚ ਇੱਕ ਜਾਂ ਦੋ ਵਾਰ ਲਿਆ ਜਾ ਸਕਦਾ ਹੈ। ਉਨ੍ਹਾਂ ਨੇ ਨਿਯਮਿਤ ਵਕਫ਼ਿਆਂ ’ਤੇ ਅਜਿਹੀਆਂ ਹੋਰ ਕਿੱਟਾਂ ਵੀ ਮੁਹੱਈਆ ਕਰਵਾਉਣ ਦਾ ਭਰੋਸਾ ਦਿਵਾਇਆ।
ਸ਼੍ਰੀ ਮਹੀਪਾਲ ਯਾਦਵ, ਆਈਪੀਐੱਸ, ਆਈਜੀ ਬੀਐੱਸਐੱਫ਼ ਪੰਜਾਬ ਨੇ ਹਰਬਲ ਕਿੱਟਾਂ ਮੁਹੱਈਆ ਕਰਵਾਉਣ ਲਈ ਆਯੁਰਵੇਦ ਵਿਭਾਗ ਅਤੇ ਫ਼ੀਲਡ ਆਊਟਰੀਚ ਬਿਊਰੋ ਦੇ ਯਤਨਾਂ ਦੀ ਸ਼ਲਾਘਾ ਕੀਤੀ।
ਪਹਿਲਾਂ ਵੀ, ਮੰਤਰਾਲੇ ਦੇ ਚੰਡੀਗੜ੍ਹ ਸਥਿਤ ਰੀਜਨਲ ਆਊਟਰੀਚ ਬਿਊਰੋ ਨੇ ਪੰਜਾਬ ਵਿੱਚ ਪਾਕਿਸਤਾਨ ਨਾਲ ਲਗਦੀ 553 ਕਿਲੋਮੀਟਰ ਲੰਬੀ ਅੰਤਰਰਾਸ਼ਟਰੀ ਸਰਹੱਦ ਦੀ ਰਾਖੀ ਕਰਨ ਵਾਲੇ ਸੀਮਾ ਸੁਰੱਖਿਆ ਬਲ ਦੇ ਜਵਾਨਾਂ ਲਈ ਸੱਭਿਆਚਾਰਕ ਸ਼ਾਮਾਂ ਦਾ ਆਯੋਜਨ ਕੀਤਾ ਸੀ। ਐੱਫ਼ਓਬੀ ਅਤੇ ਬੀਐੱਸਐੱਫ਼ ਵੱਲੋਂ ਪਹਿਲਾਂ ਸਰਹੱਦ ਉੱਤੇ ਵੱਸਦੇ ਨਾਗਰਿਕਾਂ ਲਈ ਸਾਂਝੇ ਤੌਰ ’ਤੇ ਮੈਡੀਕਲ ਕੈਂਪ ਅਤੇ ਜਾਗਰੂਕਤਾ ਮੁਹਿੰਮਾਂ ਆਯੋਜਿਤ ਕੀਤੀਆਂ ਗਈਆਂ ਸਨ।
ਕਿਰਤ ਤੇ ਰੋਜ਼ਗਾਰ ਮੰਤਰਾਲਾ
ਈਪੀਐੱਫਓ ਨੇ ਡਿਜੀਟਲ ਜੀਵਨ ਪ੍ਰਮਾਣ ਪੱਤਰ ਪੇਸ਼ ਕਰਨ ਦੇ ਲਈ ਈਪੀਐੱਸ ਪੈਨਸ਼ਨ ਧਾਰਕਾਂ ਨੂੰ ਵਿਭਿੰਨ ਵਿਕਲਪਾਂ ਦੀ ਸੁਵਿਧਾ ਪ੍ਰਦਾਨ ਕੀਤੀ
ਕਰਮਚਾਰੀ ਪੈਨਸ਼ਨ ਯੋਜਨਾ 1995  ਦੇ ਸਾਰੇ ਪੈਨਸ਼ਨ ਧਾਰਕਾਂ ਨੂੰ ਪੈਨਸ਼ਨ ਧਨਰਾਸ਼ੀ ਪ੍ਰਾਪਤ ਕਰਨ ਦੇ ਲਈ ਹਰੇਕ ਸਾਲ ਜੀਵਨ ਪ੍ਰਮਾਣ ਪੱਤਰ / ਡਿਜੀਟਲ ਜੀਵਨ ਪ੍ਰਮਾਣ ਪੱਤਰ  ਜਮ੍ਹਾਂ ਕਰਨ ਦੀ ਜ਼ਰੂਰਤ ਪੈਂਦੀ ਹੈ। ਕੋਵਿਡ-19 ਮਹਾਮਾਰੀ ਦੇ ਵਰਤਮਾਨ ਪਰਿਪੇਖ ਵਿੱਚ, ਕਰਮਚਾਰੀ ਭਵਿੱਖ ਨਿਧੀ ਸੰਗਠਨ  ਨੇ ਈਪੀਐੱਸ ਪੈਨਸ਼ਨ ਧਾਰਕਾਂ ਨੂੰ ਆਪਣੇ ਘਰ ਤੋਂ ਜਾਂ ਘਰ ਦੇ ਨਜ਼ਦੀਕ ਹੀ ਡੀਐੱਲਸੀ ਜਮ੍ਹਾਂ ਕਰਨ ਦੇ ਲਈ ਵਿਭਿੰਨ ਵਿਕਲਪਾਂ ਦੀ ਸੁਵਿਧਾ ਪ੍ਰਦਾਨ ਕੀਤੀ ਹੈ। ਇਨ੍ਹਾਂ ਸਾਰੇ ਤਰੀਕਿਆਂ/ਏਜੰਸੀਆਂ ਦੇ ਮਾਧਿਅਮ ਨਾਲ ਪੇਸ਼ ਜੇਪੀਪੀ ਵੀ ਬਰਾਬਰ ਜਾਇਜ਼ ਹੋਣਗੇ।
ਈਪੀਐੱਫਓ ਦੇ 135 ਖੇਤਰੀ ਦਫ਼ਤਰਾਂ ਅਤੇ 117 ਜ਼ਿਲ੍ਹਾ ਦਫ਼ਤਰਾਂ ਦੇ ਇਲਾਵਾ, ਈਪੀਐੱਸ ਪੈਨਸ਼ਨ ਧਾਰਕ ਹੁਣ ਉਨ੍ਹਾਂ ਬੈਂਕ ਬਰਾਂਚਾਂ ਅਤੇ ਨੇੜਲੇ ਡਾਕਘਰਾਂ ਵਿੱਚ ਡੀਅੇੱਲਸੀ ਜਮ੍ਹਾਂ ਕਰ ਸਕਦੇ ਹਨ, ਜਿੱਥੋਂ ਤੋਂ ਉਹ ਪੈਂਸ਼ਨ ਪ੍ਰਾਪਤ ਕਰਦੇ ਹਨ। ਆਮ ਸੇਵਾ ਕੇਂਦਰ  ਦੇ 3.65 ਲੱਖ ਤੋਂ ਜ਼ਿਆਦਾ ਰਾਸ਼ਟਰਵਿਆਪੀ ਨੈੱਟਵਰਕ 'ਤੇ ਵੀ ਡੀਐੱਲਸੀ ਨੂੰ ਪੇਸ਼ ਕੀਤਾ ਜਾ ਸਕਦਾ ਹੈ। ਇਸ ਦੇ ਇਲਾਵਾ, ਈਪੀਐੱਸ ਪੈਨਸ਼ਨ ਧਾਰਕ 'ਉਮੰਗ' ਐਪ ਦਾ ਉਪਯੋਗ ਕਰਕੇ ਵੀ ਡੀਐੱਲਸੀ ਜਮ੍ਹਾਂ ਕਰ ਸਕਦੇ ਹਨ।
ਹਾਲ ਹੀ ਵਿੱਚ, ਇੰਡੀਆ ਪੋਸਟ ਪੇਮੈਂਟਸ ਬੈਂਕ  ਨੇ ਪੈਨਸ਼ਨ ਧਾਰਕਾਂ ਦੇ ਲਈ ਘਰ ਤੋਂ ਹੀ ਡਿਜੀਟਲ ਲਾਈਫ ਸਰਟੀਫਿਕੇਟ  ਜਮ੍ਹਾਂ ਕਰਨ ਦੀ ਸੁਵਿਧਾ ਸ਼ੁਰੂ ਕੀਤੀ ਹੈ। ਈਪੀਐੱਸ ਪੈਨਸ਼ਨ ਧਾਰਕ ਹੁਣ ਮਾਮੂਲੀ ਫੀਸ ਦੇ ਭੁਗਤਾਨ ਨਾਲ ਘਰ ਤੋਂ ਹੀ ਡੀਐੱਲਸੀ ਸੇਵਾ ਦਾ ਲਾਭ ਉਠਾਉਣ ਦੇ ਲਈ ਔਨਲਾਈਨ ਬੇਨਤੀ ਪੇਸ਼ ਕਰ ਸਕਦੇ ਹਨ। ਨੇੜਲੇ ਡਾਕਘਰ ਤੋਂ ਇੱਕ ਡਾਕੀਆ ਪੈਨਸ਼ਨ ਧਾਰਕ ਦੇ ਘਰ ਜਾ ਕੇ ਡੀਐੱਲਸੀ ਤਿਆਰ ਕਰਨ ਦੀ ਪ੍ਰਕ੍ਰਿਆ ਪੂਰੀ ਕਰੇਗਾ।
ਨਵੇਂ ਦਿਸ਼ਾ-ਨਿਰਦੇਸ਼ਾਂ ਦੇ ਅਨੁਸਾਰ, ਈਪੀਐੱਸ ਪੈਨਸ਼ਨ ਧਾਰਕ ਹੁਣ ਆਪਣੀ ਸੁਵਿਧਾ ਦੇ ਅਨੁਸਾਰ, ਸਾਲ ਵਿੱਚ ਕਿਸੇ ਵੀ ਸਮੇਂ ਡੀਐੱਲਸੀ ਜਮ੍ਹਾਂ ਕਰਵਾ ਸਕਦੇ ਹਨ। ਡੀਐੱਲਸੀ ਜਮ੍ਹਾਂ ਕਰਨ ਦੀ ਤਾਰੀਕ ਤੋਂ ਇੱਕ ਸਾਲ ਤੱਕ ਜੀਵਨ ਪ੍ਰਮਾਣ ਪੱਤਰ ਵੈਧ ਰਹੇਗਾ। ਜਿਨ੍ਹਾਂ ਪੈਨਸ਼ਨ ਧਾਰਕਾਂ ਨੂੰ 2020 ਵਿੱਚ ਪੈਨਸ਼ਨ ਭੁਗਤਾਨ ਆਦੇਸ਼  ਜਾਰੀ ਕੀਤਾ ਜਾ ਚੁਕਿਆ ਹੈ, ਉਨ੍ਹਾਂ ਨੂੰ ਇੱਕ ਸਾਲ ਪੂਰਾ ਹੋਣ ਤੱਕ ਜੇਪੀਪੀ ਅੱਪਲੋਡ ਕਰਨ ਦੀ ਜ਼ਰੂਰਤ ਨਹੀਂ ਹੈ। ਇਸ ਤੋ ਪਹਿਲਾ,ਸਾਰੇ ਈਪੀਐੱਸ ਪੈਨਸ਼ਨ ਧਾਰਕਾਂ ਨੂੰ ਨਵੰਬਰ ਮਹੀਨੇ ਵਿੱਚ ਡੀਐੱਲਸੀ ਜਮ੍ਹਾਂ ਕਰਵਾਉਣਾ ਜ਼ਰੁਰੀ ਹੁੰਦਾ ਸੀ। ਇਸ ਕਾਰਨ ਡਿਜੀਟਲ ਜੀਵਨ ਪ੍ਰਮਾਣ ਪੱਤਰ ਜਮ੍ਹਾਂ ਕਰਨ ਦੇ ਲਈ ਪੈਨਸ਼ਨ ਧਾਰਕਾਂ ਨੂੰ ਲੰਬੀਆਂ ਲਾਈਨਾਂ ਅਤੇ ਭੀੜ ਜਿਹੀਆਂ ਕਠਿਨਾਈਆਂ ਦਾ ਸਾਹਮਣਾ ਕਰਨਾ ਪੈਂਦਾ ਸੀ। ਈਪੀਐੱਸ ਨੇ ਪੈਨਸ਼ਨ ਧਾਰਕਾਂ ਦੇ ਹਿਤ ਵਿੱਚ ਇਹ ਕਦਮ ਚੁੱਕਿਆ ਹੈ।
ਕੋਰੋਨਾ ਵਾਇਰਸ ਨਾਲ ਸੀਨੀਅਰ ਨਾਗਰਿਕਾਂ ਨੂੰ ਗੰਭੀਰ ਬੀਮਾਰੀ ਦਾ ਜੋਖਿਮ ਜ਼ਿਆਦਾ ਹੈ। ਕੋਵਿਡ-19 ਮਹਾਮਾਰੀ ਦੇ ਇਸ ਕਠਿਨ ਸਮੇਂ ਵਿੱਚ, ਪੈਨਸ਼ਨ ਧਨਰਾਸ਼ੀ ਸਮੇਂ 'ਤੇ ਜਾਰੀ ਕਰਨ ਅਤੇ ਉਨ੍ਹਾਂ ਦੇ ਘਰ 'ਤੇ ਹੀ ਸੇਵਾਵਾਂ ਉਪਲੱਬਧ ਕਰਾਉਣ ਦੇ ਲਈ ਈਪੀਐੱਫਓ ਆਪਣੇ ਪੈਨਸ਼ਨ ਧਾਰਕਾਂ ਦੇ ਨਾਲ ਖੜਾ ਹੈ। ਇਨ੍ਹਾਂ ਪਹਿਲਾਂ ਨਾਲ ਲਗਭਗ 67 ਲੱਖ ਈਪੀਐੱਸ ਪੈਨਸ਼ਨ ਧਾਰਕਾਂ ਨੂੰ ਲਾਭ ਮਿਲੇਗਾ, ਜਿਨ੍ਹਾਂ ਵਿੱਚੋਂ ਲਗਭਗ 21 ਲੱਖ ਵਿਧਵਾ/ ਵਿਧੁਰ, ਬੱਚੇ ਅਤੇ ਅਨਾਥ ਪੈਨਸ਼ਨ ਧਾਰਕ ਹਨ।
ਰਾਸ਼ਟਰਪਤੀ ਸਕੱਤਰੇਤ
ਭਾਰਤ ਦੇ ਰਾਸ਼ਟਰਪਤੀ ਨੂੰ ਪੰਜ ਰਾਸ਼ਟਰਾਂ ਦੇ ਰਾਜਦੂਤਾਂ ਨੇ ਪਰੀਚੈ-ਪੱਤਰ ਪ੍ਰਸਤੁਤ ਕੀਤੇ
ਭਾਰਤ ਦੇ ਰਾਸ਼ਟਰਪਤੀ, ਸ਼੍ਰੀਮਤੀ ਦ੍ਰੌਪਦੀ ਮੁਰਮੂ ਨੇ ਅੱਜ  ਰਾਸ਼ਟਰਪਤੀ ਭਵਨ ਵਿੱਚ ਆਯੋਜਿਤ ਇੱਕ ਸਮਾਰੋਹ ਵਿੱਚ ਲਿਥੁਆਨਿਆ, ਲਾਓ ਪੀਡੀਆਰ, ਯੂਨਾਨ ਅਤੇ ਗਵਾਟੇਮਾਲਾ ਦੇ ਰਾਜਦੂਤਾਂ ਅਤੇ ਇਸਵਾਤੀਨੀ ਰਾਜਸ਼ਾਹੀ ਦੇ ਹਾਈ ਕਮਿਸ਼ਨਰ ਦੇ ਪਰੀਚੈ-ਪੱਤਰਾਂ ਨੂੰ ਸਵੀਕਾਰ ਕੀਤਾ। ਜਿਨ੍ਹਾਂ ਨੇ ਆਪਣੇ-ਆਪਣੇ ਪਰੀਚੈ-ਪੱਤਰ ਪ੍ਰਸਤੁਤ ਕੀਤੇ ਉਨ੍ਹਾਂ ਦੇ ਨਾਮ ਇਸ ਪ੍ਰਕਾਰ ਹਨ:
1. ਮਹਾਮਹਿਮ ਸ਼੍ਰੀਮਤੀ ਡਾਇਨਾ ਮਿਇਕੇਵੇਸੀਨ, ਲਿਥੁਆਨਿਆ ਦੇ ਰਾਜਦੂਤ
2. ਮਹਾਮਹਿਮ ਸ਼੍ਰੀ ਬਾਉਨਮੀ ਵਾਨਮਨੀ, ਲਾਓ ਜਨ ਲੋਕਤੰਤ੍ਰਿਕ ਗਣਰਾਜ ਦੇ ਰਾਜਦੂਤ
3. ਮਹਾਮਹਿਮ ਸ਼੍ਰੀ ਡਿਮਿਟ੍ਰੀਯਾਸ ਆਯੋਨਾਉ, ਯੂਨਾਨ ਦੇ ਰਾਜਦੂਤ
4. ਮਹਾਮਹਿਮ ਸ਼੍ਰੀ ਓਮਰ ਲਿਸਾਂਤ੍ਰੋ ਕਾਸਤਾਨੇਦਾ ਸੋਲਾਰੇਸ, ਗਵਾਟੇਮਾਲਾ ਗਣਰਾਜ ਦੇ ਰਾਜਦੂਤ
5. ਮਹਾਮਹਿਮ ਸ਼੍ਰੀ ਮੇਨਜ਼ੀ ਸਿਫੋ ਡਾਲਮਿਨੀ, ਇਸਵਾਤੀਨੀ ਰਾਜਸ਼ਾਹੀ ਦੇ ਹਾਈ ਕਮਿਸ਼ਨਰ
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਕੇਂਦਰੀ ਸੂਚਨਾ ਤੇ ਪ੍ਰਸਾਰਣ ਅਤੇ ਮੱਛੀ ਪਾਲਣ, ਪਸ਼ੂਪਾਲਣ ਤੇ ਡੇਅਰੀ ਰਾਜ ਮੰਤਰੀ ਡਾ. ਐੱਲ ਮੁਰੂਗਨ ਨੇ ਪੀਆਈਬੀ ਦੀ ਇਲੈਕਟ੍ਰਿਕ ਕਾਰ ਫਲੀਟ ਨੂੰ ਝੰਡੀ ਦਿਖਾਈ
ਪੈਟਰੋਲ/ਡੀਜਲ ਕਾਰਾਂ ਦੇ ਬਦਲੇ ਇਲੈਕਟ੍ਰਿਕ ਕਾਰਾਂ ਦੇ ਉਪਯੋਗ ਰਾਹੀਂ ਨਿਕਾਸੀ ਤੀਬਰਤਾ ਵਿੱਚ ਕਮੀ ਲਿਆਉਣ ਨਾਲ ਸਾਡੀ ਪ੍ਰਤੀਬੱਧਤਾ ਨੂੰ ਪੂਰਾ ਕਰਨ ਵਿੱਚ ਮਦਦ ਮਿਲੇਗੀ: ਡਾ. ਐੱਲ ਮੁਰੂਗਨ
ਕੇਂਦਰੀ ਸੂਚਨਾ ਤੇ ਪ੍ਰਸਾਰਣ ਅਤੇ ਮੱਛੀ ਪਾਲਣ, ਪਸ਼ੂਪਾਲਣ ਤੇ ਡੇਅਰੀ ਰਾਜ ਮੰਤਰੀ ਡਾ. ਐੱਲ ਮੁਰੂਗਨ ਨੇ ਅੱਜ ਇੱਥੇ ਪੱਤਰ ਸੂਚਨਾ ਦਫ਼ਤਰ ਦੇ ਇਲੈਕਟ੍ਰਿਕ ਕਾਰ ਫਲੀਟ ਨੂੰ ਝੰਡੀ ਦਿਖਾਈ।
ਇਸ ਅਵਸਰ ’ਤੇ ਡਾ. ਐੱਲ. ਮੁਰੂਗਨ ਨੇ ਕਿਹਾ ਕਿ ਪ੍ਰਧਾਨ ਮੰਤਰੀ ਦੇ ਵਿਜ਼ਨ ਤੋਂ ਪ੍ਰੇਰਣਾ ਲੈਂਦੇ ਹੋਏ, ਭਾਰਤ ਸਰਕਾਰ ਨੇ ਦੇਸ਼ ਵਿੱਚ ਇਲੈਕਟ੍ਰਿਕ ਵਾਹਨਾਂ ਦੇ ਉਪਯੋਗ ਨੂੰ ਹੁਲਾਰਾ ਦੇਣ ਅਤੇ ਉਨ੍ਹਾਂ ਨੂੰ ਮੁਖਧਾਰਾ ਦੇ ਉਪਯੋਗ ਵਿੱਚ ਸ਼ਾਮਲ ਕਰਨ ਦੇ ਲਈ ਇੱਕ ਬਹੁਆਯਾਮੀ ਦ੍ਰਿਸ਼ਟੀਕੋਣ ਅਪਣਾਇਆ ਹੈ।
.
"ਡਾ. ਐੱਲ. ਮੁਰੂਗਨ ਨੇ ਕਿਹਾ ਕਿ ਸਰਕਾਰ ਦੇ ਨੀਤੀਗਤ ਜ਼ੋਰ ਨੂੰ ਧਿਆਨ ਵਿੱਚ ਰੱਖਦੇ ਹੋਏ ਕਿ 2030 ਤੱਕ, ਦੇਸ਼ ਦੇ ਕੁੱਲ ਵਾਹਨ ਫਲੀਟ ਦਾ 30% ਇਲੈਕਟ੍ਰਿਕ ਹੋਵੇਗਾ ਕਿਉਂਕਿ ਇਹ ਵਾਤਾਵਰਣ ਅਨੁਕੂਲ, ਲਾਗਤ ਪ੍ਰਭਾਵਸ਼ਾਲੀ ਅਤੇ ਜੈਵਿਕ ਈਂਧਨ ਦਾ ਵਿਕਲਪ ਹੈ।
ਇਸ ਦੇ ਮੱਦੇਨਜ਼ਰ, ਸਰਕਾਰ ਨੇ ਦਿੱਲੀ ਵਿੱਚ ਸਥਿਤ ਸਾਰੇ ਮੰਤਰਾਲਿਆਂ/ਵਿਭਾਗਾਂ/ਸਬੰਧਿਤ ਦਫ਼ਤਰਾਂ ਨੂੰ ਤਾਕੀਦ ਕੀਤੀ ਹੈ ਕਿ ਉਹ ਸਾਰੀਆਂ ਪੈਟਰੋਲ/ਡੀਜ਼ਲ ਕਾਰਾਂ ਨੂੰ ਲੀਜ਼/ਕਿਰਾਏ ’ਤੇ ਇਲੈਕਟ੍ਰਿਕ ਕਾਰਾਂ ਨਾਲ ਬਦਲਿਆ ਜਾਵੇ।"
ਸੱਭਿਆਚਾਰ ਮੰਤਰਾਲਾ
ਭਾਰਤ ਦੇ ਰਾਸ਼ਟਰਪਤੀ, ਸ਼੍ਰੀ ਰਾਮ ਨਾਥ ਕੋਵਿੰਦ 4 ਜੁਲਾਈ, 2020 ਨੂੰ ਆਸ਼ਾੜ ਪੂਰਣਿਮਾ ਮੌਕੇ ‘ਧੰਮ ਚੱਕ੍ਰ ਦਿਵਸ’ ਸਮਾਰੋਹ ਦਾ ਉਦਘਾਟਨ ਕਰਨਗੇ
ਸੱਭਿਆਚਾਰ ਮੰਤਰੀ ਸ਼੍ਰੀ ਪ੍ਰਹਲਾਦ ਸਿੰਘ ਪਟੇਲ ਅਤੇ ਘੱਟਗਿਣਤੀ ਮਾਮਲੇ ਰਾਜ ਮੰਤਰੀ, ਸ਼੍ਰੀ ਕਿਰੇਨ ਰਿਜਿਜੂ ਵੀ ਉਦਘਾਟਨ ਰਸਮ ਮੌਕੇ ਸੰਬੋਧਨ ਕਰਨਗੇ
7 ਮਈ–16 ਮਈ, 2020 ਨੂੰ ‘ਵਰਚੁਅਲ ਵੈਸਾਕ’ ਅਤੇ ‘ਵਿਸ਼ਵ–ਪੱਧਰੀ ਪ੍ਰਾਰਥਨਾ ਸਪਤਾਹ’ ਦੀ ਬੇਹੱਦ ਸਫ਼ਲ ਮੇਜ਼ਬਾਨੀ ਤੋਂ ਬਾਅਦ ‘ਇੰਟਰਨੈਸ਼ਨਲ ਬੁੱਧਿਸਟ ਕਨਫ਼ੈਡਰੇਸ਼ਨ’  ਹੁਣ ਭਾਰਤ ਸਰਕਾਰ ਦੇ ਸੱਭਿਆਚਾਰ ਮੰਤਰਾਲੇ ਨਾਲ ਮਿਲ ਕੇ 4 ਜੁਲਾਈ, 2020 ਨੂੰ ‘ਆਸ਼ਾੜ ਪੂਰਣਿਮਾ’  ਮੌਕੇ ਧੰਮ ਚੱਕ੍ਰ ਦਿਵਸ ਮਨਾਉਣ ਜਾ ਰਹੀ ਹੈ। ਇਹ ਆਈਬੀਸੀ  ਦਾ ਇੱਕ ਪ੍ਰਮੁੱਖ ਸਲਾਨਾ ਸਮਾਰੋਹ ਹੋਵੇਗਾ।
ਮਹਾਤਮਾ ਬੁੱਧ ਦੇ ਨਿਰਵਾਣ ਅਤੇ ਗਿਆਨ, ਉਨ੍ਹਾਂ ਵੱਲੋਂ ਧੰਮ ਦੇ ਪਹੀਏ ਘੁੰਮਾਉਣ ਅਤੇ ਮਹਾਪਰਿਨਿਰਵਾਣ ਦੀ ਧਰਤੀ ਹੋਣ ਦੇ ਨਾਤੇ ਭਾਰਤ ਦੀ ਇਤਿਹਾਸਿਕ ਵਿਰਾਸਤ ਨੂੰ ਕਾਇਮ ਰੱਖਦਿਆਂ; ਭਾਰਤ ਦੇ ਰਾਸ਼ਟਰਪਤੀ, ਸ਼੍ਰੀ ਰਾਮ ਨਾਥ ਕੋਵਿੰਦ ਨਵੀਂ ਦਿੱਲੀ ਸਥਿਤ ਰਾਸ਼ਟਰਪਤੀ ਭਵਨ ਤੋਂ ਧੰਮ ਚੱਕ੍ਰ ਦਿਵਸ ਸਮਾਰੋਹ ਦਾ ਉਦਘਾਟਨ ਕਰਨਗੇ।
ਸੱਭਿਆਚਾਰ ਮੰਤਰੀ  ਸ਼੍ਰੀ ਪ੍ਰਹਲਾਦ ਸਿੰਘ ਪਟੇਲ ਅਤੇ ਘੱਟਗਿਣਤੀ ਮਾਮਲੇ ਰਾਜ ਮੰਤਰੀ ਸ਼੍ਰੀ ਕਿਰੇਨ ਰਿਜਿਜੂ ਵੀ ਉਦਘਾਟਨ ਸਮਾਰੋਹ ਨੂੰ ਸੰਬੋਧਨ ਕਰਨਗੇ। ਬਾਕੀ ਦੇ ਸਮਾਰੋਹ ਮੂਲ ਕੁਟੀ ਵਿਹਾਰ, ਸਾਰਨਾਥ ਅਤੇ ਮਹਾਬੋਧੀ ਮੰਦਰ, ਬੋਧ ਗਯਾ ਵਿਖੇ ਮਹਾਭੂਮੀ ਸੁਸਾਇਟੀ ਆਵ੍ ਇੰਡੀਆ ਅਤੇ ਬੋਧ ਗਯਾ ਮੰਦਿਰ ਪ੍ਰਬੰਧਕੀ ਕਮੇਟੀ ਦੇ ਸਹਿਯੋਗ ਨਾਲ ਕੀਤੇ ਜਾਣਗੇ।
ਸਮੁੱਚੇ ਵਿਸ਼ਵ ਦੇ ਬੋਧੀ ਸੰਘਾਂ ਦੇ ਰਾਇਲਟੀਜ਼, ਸੁਪ੍ਰੀਮ ਮੁਖੀ ਅਤੇ ਉੱਘੇ ਮਾਸਟਰਸ ਅਤੇ ਵਿਦਵਾਨ ਅਤੇ ਆਈਬੀਸੀ  ਅਧਿਆਇ, ਮੈਂਬਰ ਸੰਗਠਨ ਹਿੱਸਾ ਲੈ ਰਹੇ ਹਨ।
ਆਸ਼ਾੜ ਪੂਰਣਿਮਾ ਦਾ ਇਹ ਸ਼ੁਭ ਦਿਨ ਭਾਰਤੀ ਸੂਰਜੀ ਕੈਲੰਡਰ ਅਨੁਸਾਰ ਹਾੜ੍ਹ ਮਹੀਨੇ ਦੀ ਪਹਿਲੀ ਪੂਰਨਮਾਸ਼ੀ ਨੂੰ ਮਨਾਇਆ ਜਾਂਦਾ ਹੈ, ਇਸ ਨੂੰ ਸ੍ਰੀ ਲੰਕਾ ਵਿੱਚ ‘ਏਸਲਾ ਪੋਯਾ’  ਅਤੇ ਥਾਈਲੈਂਡ ਵਿੱਚ ‘ਅਸਾਨ੍ਹ ਬੁਚਾ’ ਕਿਹਾ ਜਾਂਦਾ ਹੈ। ਬੁੱਧ ਪੂਰਣਿਮਾ ਜਾਂ ਵੈਸਾਕ ਤੋਂ ਬਾਅਦ ਬੋਧੀਆਂ ਲਈ ਇਹ ਦੂਜਾ ਸਭ ਤੋਂ ਵੱਧ ਪਵਿੱਤਰ ਦਿਨ ਹੈ।
ਇਹ ਦਿਨ ਭਾਰਤ ਦੇ ਸ਼ਹਿਰ ਵਾਰਾਣਸੀ ਨੇੜੇ ਵਰਤਮਾਨ ਸਾਰਨਾਥ ਵਿਖੇ ‘ਡੀਅਰ ਪਾਰਕ’, ਰਿਸੀਪਤਨ ’ਚ ਨਿਰਵਾਣ ਪ੍ਰਾਪਤੀ ਤੋਂ ਬਾਅਦ ਹਾੜ੍ਹ ਮਹੀਨੇ ਦੀ ਪੂਰਨਮਾਸ਼ੀ ਨੂੰ ਪਹਿਲੇ ਪੰਜ ਭਿਖ਼ਸ਼ੂ ਚੇਲਿਆਂ  ਨੂੰ ਪਹਿਲੀ ਵਾਰ ਸਿੱਖਿਆ ਦੇਣ ਦੀ ਯਾਦ ਵਿੱਚ ਮਨਾਇਆ ਜਾਂਦਾ ਹੈ। ਧੰਮ ਕੱਕ – ਪਾਵੱਤਨਸੂਤ  ਜਾਂ ਧਰਮ ਚੱਕ੍ਰ ਪਰਵਰਤਨ ਸੂਤਰ  ਦੀ ਇਹ ਸਿੱਖਿਆ ‘ਧਰਮ ਦੇ ਪਹੀਏ ਪਹਿਲੀ ਵਾਰ ਘੁਮਾਉਣ’ ਵਜੋਂ ਵੀ ਜਾਣੀ ਜਾਂਦੀ ਹੈ ਤੇ ਇਸ ਵਿੱਚ ਚਾਰ ਆਰਯ ਸੱਤਯ ਅਤੇ ਪ੍ਰਭਾਵਸ਼ਾਲੀ ਅਸ਼ਟਾਂਗਿਕ ਮਾਰਗ ਸ਼ਾਮਲ ਹਨ।
ਭਿਖ਼ਸ਼ੂਆਂ ਅਤੇ ਭਿਖਸ਼ੁਣੀਆਂ ਲਈ ਬਰਸਾਤ ਦੇ ਮੌਸਮ ਦੀ ਰੀਟ੍ਰੀਟ  ਵੀ ਇਸੇ ਦਿਨ ਤੋਂ ਸ਼ੁਰੂ ਹੁੰਦੀ ਹੈ, ਜੋ ਜੁਲਾਈ ਤੋਂ ਅਕਤੂਬਰ ਤੱਕ ਤਿੰਨ ਚੰਦਰ ਮਹੀਨਿਆਂ ਲਈ ਚਲਦੀ ਹੈ, ਜਿਸ ਦੌਰਾਨ ਉਹ ਇੱਕੋ ਸਥਾਨ ’ਤੇ ਰਹਿੰਦੇ ਹਨ, ਇਹ ਸਥਾਨ ਆਮ ਤੌਰ ਉੱਤੇ ਮੰਦਰ ਹੀ ਹੁੰਦੇ ਹਨ ਜੋ ਪੂਰੀ ਤਰ੍ਹਾਂ ਤਪੱਸਿਆ ਨੂੰ ਸਮਰਪਿਤ ਹੁੰਦੇ ਹਨ। ਇਸ ਸਮੇਂ ਦੌਰਾਨ ਉਨ੍ਹਾਂ ਦੀ ਸੇਵਾ ਆਮ ਲੋਕਾਂ ਵੱਲੋਂ ਕੀਤੀ ਜਾਂਦੀ ਹੈ ਜੋ ਉਪੋਸ਼ਠ ਭਾਵ ਅੱਠ ਗਿਆਨ–ਬੋਧ ਅਤੇ ਆਪਣੇ ਗੁਰੂਆਂ ਦੀ ਅਗਵਾਈ ਹੇਠ ਧਿਆਨ ਵੀ ਕਰਦੇ ਹਨ।
ਇਹ ਦਿਵਸ ਆਪਣੇ ਗੁਰੂਆਂ ਦੇ ਆਦਰ–ਸਤਿਕਾਰ ਦੇ ਦਿਨ ਵਜੋਂ ਬੋਧੀਆਂ ਤੇ ਹਿੰਦੂਆਂ ਦੋਵਾਂ ਵੱਲੋਂ ‘ਗੁਰੂ ਪੂਰਣਿਮਾ’ ਵਜੋਂ ਮਨਾਇਆ ਜਾਂਦਾ ਹੈ।
ਦੁਨੀਆ ਦੀ ਮੋਹਰੀ ਬੋਧੀ ਇਕਾਈ ‘ਇੰਟਰਨੈਸ਼ਨਲ ਬੁਧਿਸਟ ਕਨਫ਼ੈਡਰੇਸ਼ਨ’  ਇਸ ਸ਼ੁਭ ਦਿਨ ਮੌਕੇ ਇੱਕ ਸ਼ਾਨਦਾਰ ਸਮਾਰੋਹ ਇਕੱਠਿਆਂ ਮਨਾਉਣ ਲਈ ਇੱਕ ਵਾਰ ਫਿਰ ਵਿਸ਼ਵ–ਪੱਧਰ ਦੇ ਧੰਮ ਪੈਰੋਕਾਰਾਂ ਦੀਆਂ ਸਮੂਹਕ ਇੱਛਾਵਾਂ ਦੀ ਅਗਵਾਈ ਕਰ ਰਹੀ ਹੈ।
ਕੋਵਿਡ–19 ਮਹਾਮਾਰੀ ਦੇ ਚਲਦਿਆਂ, ਇਹ ਸਮਾਰੋਹ ਨਿਯਮਾਂ ਤੇ ਵਿਨਿਯਮਾਂ ਦੀ ਬਹੁਤ ਸਖ਼ਤੀ ਨਾਲ ਪਾਲਣਾ ਕਰਦਿਆਂ ਵਰਚੁਅਲ ਅਤੇ ਪਵਿੱਤਰ ਧਰਤੀਆਂ ਉੱਤੇ ਦੋਵੇਂ ਤਰੀਕੇ ਨਾਲ ਮਹਾਤਮਾ ਬੁੱਧ ਦੀਆਂ ਪਦ ਚਿਨ੍ਹਾਂ ਉੱਤੇ ਚਲਦਿਆਂ ਮਨਾਇਆ ਜਾਵੇਗਾ। ਇਸ ਤੋਂ ਇਲਾਵਾ ਸਮੁੱਚੇ ਵਿਸ਼ਵ ਦੇ ਕਈ ਦੇਸ਼ਾਂ ਦੀਆਂ ਥੇਰਾਵੜ ਅਤੇ ਮਹਾਯਾਨ ਦੋਵੇਂ ਤਰ੍ਹਾਂ ਦੀਆਂ ਰਿਵਾਇਤਾਂ ਅਨੁਸਾਰ ਧੰਮ ਕੱਕ ਪਵੱਤਨਸੁੱਤਾ  ਜਿਹੀਆਂ ਰਸਮਾਂ ਤੇ ਭਜਨ ਗਾਇਨ ਦਾ ਸਿੱਧਾ ਪ੍ਰਸਾਰਣ ਹੋਵੇਗਾ।
ਸਮਾਜਿਕ ਨਿਆਂ ਤੇ ਸਸ਼ਕਤੀਕਰਨ ਮੰਤਰਾਲਾ
ਕੈਬਨਿਟ ਨੇ ਕੇਂਦਰੀ ਸੂਚੀ ਵਿੱਚ ਹੋਰ ਪਿਛੜਾ ਵਰਗ ਅੰਦਰ ਉਪ ਵਰਗੀਕਰਨ ਨਾਲ ਜੁੜੇ ਮੁੱਦਿਆਂ ‘ਤੇ ਗੌਰ ਕਰਨ ਲਈ ਸੰਵਿਧਾਨ ਦੇ ਧਾਰਾ 340 ਤਹਿਤ ਗਠਿਤ ਕਮਿਸ਼ਨ ਦੇ ਕਾਰਜਕਾਲ ਵਿੱਚ ਵਿਸਤਾਰ ਨੂੰ ਪ੍ਰਵਾਨਗੀ ਦਿੱਤੀ
ਮਾਣਯੋਗ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਵਿੱਚ ਕੇਂਦਰੀ ਮੰਤਰੀ ਮੰਡਲ ਨੇ ਅੱਜ ਕੇਂਦਰੀ ਸੂਚੀ ਵਿੱਚ ਹੋਰ ਪਿਛੜਾ ਵਰਗ  ਦੇ ਅੰਦਰ ਉਪ ਵਰਗੀਕਰਨ ਨਾਲ ਜੁੜੇ ਮੁੱਦਿਆਂ ‘ਤੇ ਗੌਰ ਕਰਨ ਲਈ ਸੰਵਿਧਾਨ ਦੇ ਧਾਰਾ 340 ਤਹਿਤ ਗਠਿਤ ਕਮਿਸ਼ਨ ਦੇ ਕਾਰਜਕਾਲ ਵਿੱਚ 31 ਜੁਲਾਈ 2021 ਤੋਂ ਅੱਗੇ 6 ਮਹੀਨੇ ਲਈ ਅਤੇ 31 ਜਨਵਰੀ 2022 ਤੱਕ ਪ੍ਰਭਾਵੀ ਰਹਿਣ ਵਾਲੇ ਗਿਆਰਵੇਂ ਵਿਸਤਾਰ ਨੂੰ ਪ੍ਰਵਾਨਗੀ ਦੇ ਦਿੱਤੀ ਹੈ।
ਲਾਭ
ਇਸ ‘ਕਮਿਸ਼ਨ’ ਦਾ ਕਾਰਜਕਾਲ ਅਤੇ ਇਸ ਦੇ ਸੰਦਰਭ ਦੀਆਂ ਸ਼ਰਤਾਂ ਵਿੱਚ ਪ੍ਰਸਤਾਵਿਤ ਵਿਸਤਾਰ ਇਸ ਨੂੰ ਵਿਭਿੰਨ ਹਿਤਧਾਰਕਾਂ ਨਾਲ ਸਲਾਹ ਦੇ ਬਾਅਦ ਹੋਰ ਪਿਛੜੇ ਵਰਗ ਦੇ ਉਪ ਵਰਗੀਕਰਨ ਨਾਲ ਜੁੜੇ ਮੁੱਦਿਆਂ ‘ਤੇ ਇੱਕ ਵਿਆਪਕ ਰਿਪੋਰਟ ਪੇਸ਼ ਕਰਨ ਵਿੱਚ ਸਮਰੱਥ ਬਣਾਏਗਾ।
ਲਾਗੂਕਰਨ ਸਬੰਧੀ ਪ੍ਰੋਗਰਾਮ:
ਇਸ ‘ਕਮਿਸ਼ਨ’ ਦੇ ਕਾਰਜਕਾਲ ਨੂੰ 31 ਜੁਲਾਈ 2021 ਤੋਂ ਅੱਗੇ ਅਤੇ 31 ਜਨਵਰੀ 2022 ਤੱਕ ਵਧਾਉਣ ਸਬੰਧੀ ਆਦੇਸ਼ ਨੂੰ ਰਾਸ਼ਟਰਪਤੀ ਦੀ ਪ੍ਰਵਾਨਗੀ ਦੇ ਬਾਅਦ ਅਧਿਸੂਚਿਤ ਕੀਤਾ ਜਾਵੇਗਾ।
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਰੋਗ ਦਾ ਪਤਾ ਲਗਾਉਣ ਲਈ ਘੱਟ ਲਾਗਤ ਵਾਲੇ ਸਮਾਰਟ ਨੈਨੋ ਉਪਕਰਨਾਂ ‘ਤੇ ਕਾਰਜ ਕਰਨ ਵਾਲੀ ਖੋਜਕਾਰਤਾ ਨੂੰ ਐੱਸਬੀਆਈਬੀ ਮਹਿਲਾ ਉਤਕ੍ਰਿਸ਼ਟ ਦਾ ਪੁਰਸਕਾਰ ਮਿਲਿਆ
ਨੈਸ਼ਨਲ ਇੰਸਟੀਟਿਊਟ ਆਵ੍ ਐਨੀਮਲ ਬਾਇਓਟੈਕਨੋਲੋਜੀ , ਹੈਦਰਾਬਾਦ ਦੀ ਵਿਗਿਆਨੀ ਡਾ. ਸੋਨੂ ਗਾਂਧੀ ਨੂੰ ਪ੍ਰਤਿਸ਼ਠਿਤ ਐੱਸਬੀਆਈਬੀ ਮਹਿਲਾ ਉਤਕ੍ਰਿਸ਼ਟਤਾ ਪੁਰਸਕਾਰ ਨਾਲ ਸਨਮਾਨਿਤ ਕੀਤਾ ਗਿਆ ਹੈ। ਉਨ੍ਹਾਂ ਨੇ ਹਾਲ ਹੀ ਵਿੱਚ ਰੁਮੇਟੀਇਡ ਗਠੀਆ , ਹਿਰਦਾ ਰੋਗ  ਅਤੇ ਜਾਪਾਨੀ ਇਨਸੈਫਲਾਈਟਿਸ  ਦਾ ਪਤਾ ਲਗਾਉਣ ਲਈ ਇੱਕ ਸਮਾਰਟ ਨੈਨੋ - ਉਪਕਰਨ ਵਿਕਸਿਤ ਕੀਤਾ ਹੈ ।
ਵਿਗਿਆਨ ਅਤੇ ਤਕਨੀਕੀ ਵਿਭਾਗ  ਦੇ ਵਿਗਿਆਨ ਅਤੇ ਇੰਜੀਨੀਅਰਿੰਗ ਖੋਜ ਬੋਰਡ  ਦੁਆਰਾ ਸਥਾਪਤ ਇਹ ਪੁਰਸਕਾਰ , ਵਿਗਿਆਨ ਅਤੇ ਇੰਜੀਨੀਅਰਿੰਗ ਦੇ ਮੋਹਰੀ ਖੇਤਰਾਂ ਵਿੱਚ ਨੌਜਵਾਨ ਮਹਿਲਾ ਵਿਗਿਆਨੀਆਂ ਦੀਆਂ ਉਤਕ੍ਰਿਸ਼ਟ ਖੋਜ ਉਪਲੱਬਧੀਆਂ ਨੂੰ ਮਾਨਤਾ ਦੇ ਕੇ ਸਨਮਾਨਿਤ ਕਰਦਾ ਹੈ ।
ਉਨ੍ਹਾਂ ਦੇ ਸਮੂਹ ਦੁਆਰਾ ਵਿਕਸਿਤ ਸਮਾਰਟ ਨੈਨੋ - ਉਪਕਰਨ ਨੇ ਏਮੀਨ ਦੇ ਨਾਲ ਕਿਰਿਆਸ਼ੀਲ ਗ੍ਰੈਫੀਨ ਅਤੇ ਵਿਸ਼ੇਸ਼ ਐਂਟੀਬਾਡੀ ਦੇ ਮਿਸ਼ਰਣ ਦਾ ਉਪਯੋਗ ਕਰਕੇ ਬੀਮਾਰੀਆਂ ਦੇ ਬਾਇਓਮਾਰਕਰ ਦਾ ਪਤਾ ਲਗਾਉਣ ਵਿੱਚ ਮਦਦ ਕੀਤੀ ।
ਵਿਕਸਿਤ ਸੈਂਸਰ ਨਾਲ ਅਲਟਰਾ – ਉੱਚ ਸੈਂਸਟੀਵਿਟੀ, ਆਪਰੇਸ਼ਨ ਵਿੱਚ ਅਸਾਨੀ ਅਤੇ ਘੱਟ ਸਮੇਂ ਵਿੱਚ ਪ੍ਰਤੀਕਿਰਿਆ ਮਿਲਣ ਜਿਹੇ ਕਈ ਮਹੱਤਵਪੂਰਣ ਲਾਭ ਮਿਲਦੇ ਹਨ , ਜਿਸ ਨੂੰ ਪੁਆਇੰਟ - ਆਵ੍ - ਕੇਅਰ ਟੈਸਟਿੰਗ ਲਈ ਅਸਾਨੀ ਨਾਲ ਇੱਕ ਚਿਪ ਵਿੱਚ ਰੱਖਿਆ ਜਾ ਸਕਦਾ ਹੈ । ਇਸ ਵਿਕਸਿਤ ਸੈਂਸਰ ਨੇ ਪਾਰੰਪਰਿਕ ਤਕਨੀਕਾਂ ਦੀ ਤੁਲਣਾ ਵਿੱਚ ਸਪਸ਼ਟ ਲਾਭ ਦਿਖਾਇਆ ਅਤੇ ਇਹ ਅਤਿਅਧਿਕ ਸੰਵੇਦਨਸ਼ੀਲ ਹੈ। ਉਹ ਰੋਗਾਂ ਦਾ ਜਲਦੀ ਪਤਾ ਲਗਾ ਕੇ ਤਵਰਿਤ ਅਤੇ ਅਧਿਕ ਪ੍ਰਭਾਵੀ ਅਤੇ ਘੱਟ ਖ਼ਰਚੀਲਾ ਉਪਚਾਰ ਸੁਨਿਸ਼ਚਿਤ ਕਰ ਸਕਦੇ ਹਨ ।
ਉਨ੍ਹਾਂ ਦਾ ਖੋਜ ਟ੍ਰਾਂਸਡਊਸਰ ਨਾਮਕ ਉਪਕਰਨਾਂ ਦੀ ਸਤ੍ਹਾ ‘ਤੇ ਨੈਨੋ ਪਦਾਰਥ ਅਤੇ ਬਾਇਓਮੋਲੀਕੂਲਸ ਦੇ ਵਿੱਚ ਅੰਤਰ - ਕਿਰਿਆ ਦੀ ਪ੍ਰਣਾਲੀ ਦੀ ਸਮਝ ‘ਤੇ ਅਧਾਰਿਤ ਹੈ , ਜੋ ਇੱਕ ਪ੍ਰਣਾਲੀ ਤੋਂ ਊਰਜਾ ਪ੍ਰਾਪਤ ਕਰਦੇ ਹਨ ਅਤੇ ਬੈਕਟੀਰੀਆ ਅਤੇ ਵਾਇਰਲ ਰੋਗ ਦਾ ਪਤਾ ਲਗਾਉਣ , ਪਸ਼ੂ ਚਿਕਿਤਸਾ ਅਤੇ ਖੇਤੀਬਾੜੀ ਅਨੁਪ੍ਰਯੋਗ , ਖੁਰਾਕ ਵਿਸ਼ਲੇਸ਼ਣ ਅਤੇ ਵਾਤਾਵਰਣ ਨਿਗਰਾਨੀ ਨੂੰ ਲੈ ਕੇ ਬਾਇਓਸੈਂਸਰ ਦੀ ਇੱਕ ਨਵੀਂ ਪੀੜ੍ਹੀ ਦੇ ਵਿਕਾਸ ਲਈ ਇਸ ਨੂੰ ਪ੍ਰਸਾਰਿਤ ਕਰਦੇ ਹਨ।
ਡਾ. ਸੋਨੂ ਦੀ ਪ੍ਰਯੋਗਸ਼ਾਲਾ ਨੇ ਫਲਾਂ ਅਤੇ ਸ਼ਬਜੀਆਂ ਵਿੱਚ ਮੁੱਖ ਰੂਪ ਨਾਲ ਫਫੂੰਦ ਅਤੇ ਮਿੱਟੀ ਤੋਂ ਪੈਦਾ ਹੋਣ ਵਾਲੇ ਕੀੜਿਆਂ ਨੂੰ ਕੰਟਰੋਲ ਕਰਨ ਲਈ ਉਪਯੋਗ ਕੀਤੇ ਜਾਣ ਵਾਲੇ ਕੀਟਨਾਸ਼ਕਾਂ ਦਾ ਪਤਾ ਲਗਾਉਣ ਲਈ ਬਿਜਲੀ - ਰਸਾਇਣ ਦੇ ਨਾਲ - ਨਾਲ ਮਾਈਕ੍ਰੋਫਲੁਈਡਿਕ - ਅਧਾਰਿਤ ਨੈਨੋਸੈਂਸਰ ਵਿਕਸਿਤ ਕੀਤਾ ਹੈ । ਇੱਕ ਸਮਾਨਾਂਤਰ ਅਧਿਐਨ ਵਿੱਚ , ਉਸ ਦੀ ਲੈਬ ਨੇ ਕੈਂਸਰ ਦੇ ਬਾਇਓਮਾਰਕਰ ਦੀ ਅਲਟ੍ਰਾਫਾਸਟ ਸੈਂਸਿੰਗ ਵਿਕਸਿਤ ਕੀਤੀ ਹੈ । ਯੂਰੋਕੀਨੇਸ ਪਲਾਜਮੀਨੋਜੇਨ ਐਕਟੀਵੇਟਰ ਰਿਸੇਪਟਰ  ਨਾਮਕ ਇਸ ਵਿਕਸਿਤ ਕੈਂਸਰ ਦੇ ਬਾਇਓਸੈਂਸਰ ਦਾ ਇਸਤੇਮਾਲ ਇੱਕ ਮਾਤਰਾਤਮਕ ਉਪਕਰਨ ਦੇ ਰੂਪ ਵਿੱਚ ਕੀਤਾ ਜਾ ਸਕਦਾ ਹੈ , ਜਿਸ ਨਾਲ ਇਹ ਕੈਂਸਰ ਰੋਗੀਆਂ ਵਿੱਚ ਯੂਪੀਏਆਰ ਦਾ ਪਤਾ ਲਗਾਉਣ ਵਿੱਚ ਇੱਕ ਵਿਕਲਪ ਬਣ ਜਾਂਦਾ ਹੈ । ਇਹ ਖੋਜ ‘ਬਾਇਓਸੈਂਸਰ ਐਂਡ ਬਾਇਓਇਲੈਕਟ੍ਰੌਨਿਕ’ ਜਰਨਲ ਵਿੱਚ ਪ੍ਰਕਾਸ਼ਿਤ ਹੋਇਆ ਹੈ ।
ਹਾਲ ਹੀ ਵਿੱਚ, ਉਸ ਦੀ ਲੈਬ ਨੇ ਦੁੱਧ ਅਤੇ ਮਾਸ ਦੇ ਨਮੂਨਿਆਂ ਵਿੱਚ ਟੌਕਸਿਨ  ਦਾ ਪਤਾ ਲਗਾਉਣ ਲਈ ਤਪਰਿਤ ਅਤੇ ਸੰਵੇਦਨਸ਼ੀਲ ਮਾਈਕ੍ਰੋਫਲੁਈਡਿਕ ਉਪਕਰਨਾਂ ਦਾ ਨਿਰਮਾਣ ਕੀਤਾ ਹੈ , ਜਿਨ੍ਹਾਂ ਨੂੰ ਐਪਟਾਮਰਸ ਕਿਹਾ ਜਾਂਦਾ ਹੈ । ਉਨ੍ਹਾਂ ਨੇ ਭੋਜਨ ਸੁਰੱਖਿਆ ਵਿੱਚ ਗੁਣਾਤਮਕ ਅਤੇ ਮਾਤਰਾਤਮਕ ਵਿਸ਼ਲੇਸ਼ਣ ਦੋਵਾਂ ਲਈ ਤਤਕਾਲ ਭੋਜਨ ਜ਼ਹਿਰੀਲੇ ਪਦਾਰਥਾਂ ਦਾ ਪਤਾ ਲਗਾਉਣ ਲਈ ਐਫਲਾਟੌਕਸਿਨ ਬੀ 1 ਦਾ ਜਲਦੀ ਪਤਾ ਲਗਾਉਣ ਨੂੰ ਲੈ ਕੇ ਮਾਈਕ੍ਰੋਫਲੁਈਡਿਕ ਪੇਪਰ ਡਿਵਾਇਸ ਵਿਕਸਿਤ ਕੀਤਾ ਹੈ । ਸਿਹਤ ਦੇ ਪਹਲੂ ਲਈ ਸੰਵੇਦਨਸ਼ੀਲ , ਕਿਫਾਇਤੀ ਅਤੇ ਜਲਦੀ ਨਿਦਾਨ ਲਈ ਸੀਆਰਆਈਐੱਸਪੀਆਰ-ਸੀਏਐੱਸ13 ਅਤੇ ਕੁਆਂਟਮ ਡਾਟਸ ਅਧਾਰਿਤ ਇਲੈਕਟ੍ਰੌਕੈਮੀਕਲ ਬਾਇਓਸੈਂਸਰ ਦਾ ਉਪਯੋਗ ਕਰਕੇ ਸਾਲਮੋਨੇਲਾ ਦੇ ਬਹੁਵਧੀ ਘਟਕਾਂ ਦਾ ਪਤਾ ਲਗਾਉਣਾ ਉਨ੍ਹਾਂ ਦੇ ਇੱਕ ਵਰਤਮਾਨ ਪ੍ਰੋਜੈਕਟ ਦਾ ਟੀਚਾ ਹੈ ।
ਉਹ ਨਵੇਂ ਕਿਫਾਇਤੀ ਅਤੇ ਖੇਤਰ-ਲਾਗੂ ਐਨਾਲਿਟੀਕਲ ਉਪਕਰਨਾਂ ਨੂੰ ਵਿਕਸਿਤ ਕਰਨ ‘ਤੇ ਧਿਆਨ ਕੇਂਦ੍ਰਿਤ ਕਰ ਰਹੀ ਹੈ, ਜੋ ਰੋਗ ਦਾ ਜਲਦੀ ਪਤਾ ਲਗਾਉਣ ਲਈ ਪੁਆਇੰਟ ਆਵ੍ ਕੇਅਰ  ਡਾਇਗਨੌਸਟਿਕਸ ਉਪਲਬਧ ਕਰਦੇ ਹਨ , ਜਿਸ ਦੇ ਨਾਲ ਸਿਹਤ ਸਮੱਸਿਆਵਾਂ ਨੂੰ ਹੱਲ ਕਰਨ ਲਈ ਸਮਾਂ ਪ੍ਰਬੰਧਨ ਦੀ ਸਹੂਲਤ ਮਿਲਦੀ ਹੈ।
[ ਅਧਿਕ ਜਾਣਕਾਰੀ ਦੇ ਲਈ, ਡਾ. ਸੋਨੂ ਗਾਂਧੀ  ਨਾਲ ਸੰਪਰਕ ਕੀਤਾ ਜਾ ਸਕਦਾ ਹੈ । ]
ਆਯੂਸ਼
ਗਾਂਧੀ ਜਯੰਤੀ ਮੌਕੇ ਨੈਚੂਰੋਪੈਥੀ ਪ੍ਰਣਾਲੀ ਬਾਰੇ ਵੈਬੀਨਾਰਾਂ ਦੀ ਇੱਕ ਲੜੀ ਆਯੋਜਿਤ ਕੀਤੀ ਜਾ ਰਹੀ ਹੈ
ਆਯੁਸ਼ ਮੰਤਰਾਲੇ ਤਹਿਤ ਨੈਸ਼ਨਲ ਇੰਸਟੀਚਿਊਟ ਆਫ ਨੈਚੂਰੋਪੈਥੀ , ਪੁਨੇ ਵੱਲੋਂ ਗਾਂਧੀ ਜੀ ਦੀ ਆਤਮਨਿਰਭਰ ਫਿਲਾਸਫੀ ਤੇ ਅਧਾਰਿਤ ਇੱਕ ਲੜੀ ਆਯੋਜਿਤ ਕੀਤੀ ਜਾ ਰਹੀ ਹੈ । ਇਹ ਲੜੀ ਸਵੈ ਸਿਹਤ ਜਿ਼ੰਮੇਵਾਰੀ ਤੇ ਕੇਂਦਰਿਤ ਹੋਵੇਗੀ ਅਤੇ ਮਹਾਤਮਾ ਗਾਂਧੀ ਦੀ ਜਯੰਤੀ ਮੌਕੇ 2 ਅਕਤੂਬਰ ਤੋਂ ਸ਼ੁਰੂ ਹੋ ਕੇ ਨੈਸ਼ਨਲ ਨੈਚੂਰੋਪੈਥੀ ਦਿਵਸ 18 ਨਵੰਬਰ 2020 ਤੱਕ ਚੱਲੇਗੀ ।
ਵੈਬੀਨਾਰਾਂ ਦੀ ਇਸ ਲੜੀ ਦਾ ਮਕਸਦ ਲੋਕਾਂ ਨੂੰ ਉਹਨਾਂ ਸੌਖੇ ਕੁਦਰਤੀ ਤਰੀਕਿਆਂ ਰਾਹੀਂ ਸਵੈ ਸਿਹਤ ਪ੍ਰਤੀ ਜਿ਼ੰਮੇਵਾਰੀ ਲਈ ਜਾਗਰੂਕ ਕਰਨਾ ਹੈ , ਜੋ ਸਾਡੇ ਸਾਰਿਆਂ ਕੋਲ ਉਪਲਬੱਧ ਹਨ । ਇਸ ਪ੍ਰੋਗਰਾਮ ਦਾ ਉਦੇਸ਼ ਕੁਦਰਤੀ ਇਲਾਜ ਪ੍ਰਣਾਲੀ ਬਾਰੇ ਪ੍ਰਦਰਸ਼ਨ ਦੁਆਰਾ ਰਾਹੀਂ ਜਾਗਰੂਕ ਕਰਨਾ ਹੈ । ਫੀਡਬੈਕ ਸੈਸ਼ਨਾਂ ਨੂੰ ਲਾਈਵ ਚੈਟਸ ਤੇ ਪ੍ਰੈਕਟੀਸ਼ਨਰਾਂ ਨਾਲ ਵਿਚਾਰ ਵਟਾਂਦਰਾ ਕਰਕੇ ਮਜ਼ਬੂਤ ਬਣਾਇਆ ਜਾਵੇਗਾ । ਇਹ ਪ੍ਰੋਗਰਾਮ ਸਰੀਰਿਕ ਹੱਦਾਂ ਦੂਰ ਕਰੇਗਾ ਅਤੇ ਦੇਸ਼ ਭਰ ਤੋਂ ਹੀ ਨਹੀਂ ਬਲਕਿ ਇਸ ਤੋਂ ਬਾਹਰੋਂ ਵੀ ਵਿਅਕਤੀਆਂ ਦੇ ਇਸ ਲੜੀ ਵਿੱਚ ਹਿੱਸਾ ਲੈਣ ਦੀ ਸੰਭਾਵਨਾ ਹੈ । ਵਿਸ਼ੇਸ਼ ਯਤਨਾਂ ਨਾਲ ਗਾਂਧੀ ਜੀ ਦੇ ਸਿਹਤ ਤੇ ਤੰਦਰੂਸਤੀ ਬਾਰੇ ਵਿਚਾਰਾਂ ਨੂੰ ਫੈਲਾਇਆ ਜਾਵੇਗਾ , ਜਿਹਨਾਂ ਦਾ ਅੱਜ ਕੋਵਿਡ -19 ਸੰਕਟ ਦੌਰਾਨ ਵਿਸ਼ੇਸ਼ ਮਹੱਤਵ ਹੈ । ਗਾਂਧੀ ਜੀ ਦਾ ਇਹ ਪੱਕਾ ਯਕੀਨ ਸੀ ਕਿ ਸਵੈ ਸਿਹਤ ਵਿਅਕਤੀਗਤ ਜਿ਼ੰਮੇਵਾਰੀ ਹੈ ।
ਉੱਘੇ ਵਿਦਵਾਨ ਵੱਖ ਵੱਖ ਦੇਸ਼ਾਂ ਤੋਂ ਸੱਦੇ ਜਾਣਗੇ ਜੋ ਗਾਂਧੀ ਜੀ ਦੇ ਸਿਹਤ ਬਾਰੇ ਵਿਚਾਰਾਂ ਤੇ ਚਾਨਣਾ ਪਾਉਣਗੇ । ਅਜਿਹੇ ਵਿਚਾਰ ਵਟਾਂਦਰਿਆਂ ਨਾਲ ਸਿਹਤ ਦੇਖਭਾਲ ਪ੍ਰੋਫੈਸ਼ਨਲਸ ਨੂੰ ਮਹਾਤਮਾ ਗਾਂਧੀ ਦੀ ਮਿਆਰੀ ਜਿ਼ੰਦਗੀ ਦੇ ਸਿਹਤ ਨਿਰਧਾਰਿਤ ਕਰਨ ਵਾਲੇ ਤੱਤਾਂ ਬਾਰੇ ਜਾਣੂੰ ਕਰਵਾਇਆ ਜਾਵੇਗਾ ।
ਇਹ ਵੈਬੀਨਾਰ ਭਾਰਤ ਵਿੱਚ ਗਾਂਧੀ ਸੰਸਥਾਵਾਂ ਜਿਵੇਂ ਗਾਂਧੀ ਖੋਜ ਫਾਉਂਡੇਸ਼ਨ , ਗਾਂਧੀ ਸਟਡੀਸ ਕੇਂਦਰ , ਗਾਂਧੀ ਭਵਨ , ਗਾਂਧੀ ਸਮਾਰਕ ਨਿਧੀ ਆਦਿ ਨਾਲ ਸਾਂਝੇ ਤੌਰ ਤੇ ਆਯੋਜਿਤ ਕੀਤੇ ਜਾਣਗੇ । ਅੰਤਰਰਾਸ਼ਟਰੀ ਗਾਂਧੀ ਸੰਸਥਾਵਾਂ ਜਿਵੇਂ ਮਹਾਤਮਾ ਗਾਂਧੀ ਕਨੇਡੀਅਨ ਫਾਉਂਡੇਸ਼ਨ ਫਾਰ ਵਰਲਡ ਪੀਸ , ਗਾਂਧੀ ਇਨਫੋਰਮੇਸ਼ਨ ਸੈਂਟਰ ਜਰਮਨੀ , ਮਹਾਤਮਾ ਗਾਂਧੀ ਸੈਂਟਰ ਫਾਰ ਗਲੋਬਲ ਨਾਨ ਵਾਇਲੈਂਸ ਸੈਂਟਰ ਵਰਜੀਨੀਆ , ਯੂ ਐੱਸ ਏ , ਯੂ ਟੀ ਐੱਸ , ਸਿਡਨੀ , ਆਸਟ੍ਰੇਲੀਆ ਤੋਂ ਮੰਨੇ ਪ੍ਰਮੰਨੇ ਬੁਲਾਰਿਆਂ ਦੇ ਸ਼ਾਮਲ ਹੋਣ ਦੀ ਸੰਭਾਵਨਾ ਹੈ ।
48 ਦਿਨ ਚੱਲਣ ਵਾਲੇ ਵੈਬੀਨਾਰਾਂ ਦੀ ਲੜੀ 2 ਅਕਤੂਬਰ 2020 ਨੂੰ ਇੱਕ ਸੈਸ਼ਨ ਅਤੇ ਇੱਕ ਮਿੱਥੇ ਸਮੇਂ ਤੇ ਸ਼ੁਰੂ ਹੋਵੇਗੀ । ਵੈਬੀਨਾਰ 18 ਨਵੰਬਰ ਨੂੰ ਵਰਚੂਅਲ ਮਾਧਿਅਮ ਰਾਹੀਂ ਕੀਤੇ ਜਾਣ ਵਾਲੇ ਸਮਾਗਮ ਨਾਲ ਖ਼ਤਮ ਹੋਣਗੇ । ਇਹ ਉਹ ਦਿਨ ਹੈ ਜਦੋਂ ਮਹਾਤਮਾ ਗਾਂਧੀ ਆਲ ਇੰਡੀਆ ਨੇਚਰ ਕੇਅਰ ਫਾਉਂਡੇਸ਼ਨ ਟਰਸਟ ਦੇ ਚੇਅਰਮੈਨ ਬਣੇ ਸਨ ਅਤੇ ਕੁਦਰਤੀ ਇਲਾਜ ਦੇ ਫਾਇਦਿਆਂ ਨੂੰ ਸਾਰੇ ਲੋਕਾਂ ਨੂੰ ਉਪਲਬੱਧ ਕਰਵਾਉਣ ਲਈ ਡੀਡ ਉੱਤੇ ਦਸਤਖ਼ਤ ਕੀਤੇ ਸਨ ।
ਵੈਬੀਨਾਰ ਪ੍ਰੋਗਰਾਮਾਂ ਦੇ ਨਾਲ ਨਾਲ ਆਨਲਾਈਨ ਕਾਲਜ ਤੇ ਸਕੂਲਾਂ ਦੇ ਵਿਦਿਆਰਥੀਆਂ ਲਈ ਕੁਇਜ਼ ਮੁਕਾਬਲੇ ਤੇ ਆਮ ਜਨਤਾ ਲਈ ਸੋਸ਼ਲ ਮੀਡੀਆ ਕੰਟੈਸਟ ਵੀ ਆਯੋਜਿਤ ਕੀਤੇ ਜਾਣਗੇ । ਨੈਸ਼ਨਲ ਇੰਸਟੀਚਿਊਟ ਆਫ ਨੈਚੂਰੋਪੈਥੀ ਦੀ ਇਹ ਪਹਿਲ, ਆਯੁਸ਼ ਦੀ ਪਹਿਲ ਬਿਮਾਰੀ ਤੇ ਕਾਬੂ ਪਾਉਣਾ ਤੇ ਸਿਹਤ ਨੂੰ ਉਤਸ਼ਾਹਿਤ ਕਰਨ ਦੀ ਦ੍ਰਿਸ਼ਟੀ ਨਾਲ ਮੇਲ ਖਾਂਦੀ ਹੈ । ਇਹ ਪੂਰੀ ਤਰ੍ਹਾਂ ਆਯੁਸ਼ ਮੰਤਰਾਲੇ ਵੱਲੋਂ ਚਲਾਈ ਜਾ ਰਹੀ ਮੁਹਿੰਮ ‘ਆਯੁਸ਼ ਫਾਰ ਇਮਿਯੁਨਿਟੀ’ ਨਾਲ ਪੂਰੀ ਤਰ੍ਹਾਂ ਇੱਕਮਿੱਕ ਹੈ ।
ਐੱਮ ਵੀ / ਐੱਸ ਕੇ
(
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
ਜੰਮੂ ਅਤੇ ਕਸ਼ਮੀਰ ਦੇ ਕਟਰਾ ਵਿੱਚ ਇੰਟਰ ਮਾਡਲ ਸਟੇਸ਼ਨ ਵਿਕਸਿਤ ਕਰਨ ਲਈ ਐੱਨਐੱਚਐੱਲਐੱਮਐੱਲ ਅਤੇ ਕਟਰਾ ਡਿਵੈਲਪਮੈਂਟ ਅਥਾਰਿਟੀ ਦਰਮਿਆਨ ਸਹਿਮਤੀ ਪੱਤਰ ਤੇ ਹਸਤਾਖਰ ਕੀਤੇ ਗਏ
ਕੇਂਦਰੀ ਸੜਕ ਟ੍ਰਾਂਸਪੋਰਟ ਅਤੇ ਰਾਜਮਰਾਗ ਮੰਤਰੀ ਸ਼੍ਰੀ ਨਿਤਿਨ ਗਡਕਰੀ, ਕੇਂਦਰੀ ਰਾਜ ਮੰਤਰੀ ਜਨਰਲ ਵੀਕੇ ਸਿੰਘ, ਜੰਮੂ ਅਤੇ ਕਸ਼ਮੀਰ ਦੇ ਐੱਲ.ਜੀ. ਸ਼੍ਰੀ ਮਨੋਜ ਸਿਨ੍ਹਾ ਅਤੇ ਕੇਂਦਰ ਅਤੇ ਰਾਜ ਸਰਕਾਰ ਦੇ ਅਧਿਕਾਰੀਆਂ ਦੀ ਉਪਸਥਿਤੀ ਵਿੱਚ ਐੱਨਐੱਚਐੱਲਐੱਮਐੱਲ  ਅਤੇ ਕਟਰਾ ਡਿਵੈਲਪਮੈਂਟ ਅਥਾਰਿਟੀ ਦਰਮਿਆਨ ਇੱਕ ਸਹਿਮਤੀ ਪੱਤਰ  ਤੇ ਹਸਤਾਖਰ ਕੀਤੇ ਗਏ।
ਇਸ ਪਹਿਲ ਦੇ ਤਹਿਤ, ਮਾਤਾ ਵੈਸ਼ਣੋ ਦੇਵੀ ਮੰਦਿਰ ਆਉਣ ਵਾਲੇ ਤੀਰਥ ਯਾਤਰੀਆਂ ਦੀ ਯਾਤਰਾ ਅਨੁਭਵ ਨੂੰ ਬਿਹਤਰ ਬਣਾਉਣ ਲਈ ਕਟਰਾ ਵਿੱਚ ਇੰਟਰ ਮਾਡਲ ਸਟੇਸ਼ਨ ਵਿਕਸਿਤ ਕੀਤਾ ਜਾ ਰਿਹਾ ਹੈ। ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਅਗਵਾਈ ਹੇਠ ਸਰਕਾਰ ਯਾਤਰੀ ਬੁਨਿਆਦੀ ਢਾਂਚੇ ਵਿੱਚ ਸੁਧਾਰ ਲਈ ਦੇਸ਼ ਭਰ ਵਿੱਚ ਇੰਟਰ ਮਾਡਲ ਸਟੇਸ਼ਨਾਂ ਦਾ ਵਿਕਾਸ ਕਰ ਰਹੀ ਹੈ।
ਰੇਲ ਮੰਤਰਾਲਾ
ਰੇਲਵੇ ਟ੍ਰੈਕ ਪ੍ਰੋਜੈਕਟਾਂ ਨੂੰ ਜਲਦੀ ਪੂਰਾ ਕਰਨ ਨੂੰ ਪ੍ਰਾਥਮਿਕਤਾ ਦੇ ਰਹੀ ਹੈ ਭਾਰਤੀ ਰੇਲਵੇ
ਚਾਲੂ ਵਿੱਤ ਸਾਲ ਵਿੱਚ ਹੁਣ ਤੱਕ ਪਹਿਲੇ ਹੀ 1352 ਰੂਟ ਕਿਲੋਮੀਟਰ  ਨੂੰ ਪੂਰਾ ਕਰ ਲਿਆ ਗਿਆ ਹੈ
ਪਿਛਲੇ ਵਿੱਤੀ ਸਾਲ ਦੇ ਦੌਰਾਨ ਇਸੇ ਮਿਆਦ ਵਿੱਚ ਪੂਰੇ ਕੀਤੇ ਗਏ ਕਾਰਜਾਂ ਦਾ ਤਿੰਨ ਗੁਣਾ ਪੂਰਾ ਕਰ ਲਿਆ ਗਿਆ ਹੈ
ਭਾਰਤੀ ਰੇਲਵੇ ਲੌਜਿਸਟਿਕਸ ਦੀ ਇਕਾਈ ਲਾਗਤ ਨੂੰ ਘਟਾ ਕੇ ਨਿਊਨਤਮ ਕਰਨ ਲਈ ਨਿਰੰਤਰ ਕੋਸ਼ਿਸ਼ ਕਰ ਰਹੀ ਹੈ। ਹਾਲ ਹੀ ਵਿੱਚ ਰੇਲਵੇ ਪਟਰੀਆਂ ਨਾਲ ਸੰਬੰਧਿਤ ਰੇਲ ਬੁਨਿਆਦੀ ਢਾਂਚਾ ਪ੍ਰੋਜੈਕਟਾਂ ਨੂੰ ਕਾਫੀ ਹੁਲਾਰਾ ਦਿੱਤਾ ਗਿਆ ਹੈ ਅਤੇ ਇਸ ਦੇ ਪਰਿਣਾਮਸਵਰੂਪ ਇੱਕ ਰੁਝਾਨ ਸਪੱਸ਼ਟ ਰੂਪ ਤੋਂ ਦਿਖਾਈ ਦੇ ਰਹੀ ਹੈ। ਪਿਛਲੇ ਸਾਲ ਦੀ ਤੁਲਨਾ ਵਿੱਚ ਅਪ੍ਰੈਲ-ਸਤੰਬਰ  ਦੀ ਮਿਆਦ ਵਿੱਚ ਰੇਲਵੇ ਟ੍ਰੈਕ ਪ੍ਰੋਜੈਕਟਾਂ ਯਾਨੀ ਨਵੀਆਂ ਲਾਈਨਾਂ, ਗੇਜ ਪਰਿਵਤਰਨ ਅਤੇ ਮਲਟੀ-ਟ੍ਰੈਕਿੰਗ  ਦੀ ਪ੍ਰਗਤੀ ਵਿੱਚ ਲਗਭਗ ਤਿੰਨ ਗੁਣਾ ਵਾਧਾ ਹੋਇਆ ਹੈ।
ਚਾਲੂ ਵਿੱਤੀ ਸਾਲ ਦੇ ਦੌਰਾਨ 21 ਸਤੰਬਰ, 2022 ਤੱਕ ਰੇਲਵੇ ਨੇ ਨਵੀਆਂ ਲਾਈਨਾਂ, ਗੇਜ ਪਰਿਵਤਰਨ ਅਤੇ ਮਲਟੀ ਟ੍ਰੈਕਿੰਗ ਪ੍ਰੋਜੈਕਟਾਂ ਦੇ 1353 ਟ੍ਰੈਕ ਕਿਲੋਮੀਟਰ  ਦਾ ਕੰਮ ਪੂਰਾ ਕਰ ਲਿਆ ਹੈ। ਸਤੰਬਰ ਮਹੀਨੇ ਵਿੱਚ ਹੀ ਇਸ ਵਿੱਚ 150 ਟੀਕੇਐੱਮ ਨੂੰ ਹੋਰ ਜੋੜੇ ਜਾਣ ਦੀ ਸੰਭਾਵਨਾ ਹੈ। ਇਹ ਸੰਯੁਕਤ ਅੰਕੜੇ ਪਿਛਲੇ ਵਿੱਤ ਸਾਲ ਦੀ ਸਮਾਨ ਮਿਆਦ ਦੇ ਪਿਛਲੇ ਅੰਕੜੇ ਦੇ ਤਿੰਨ ਗੁਣਾ ਤੋ ਵੀ ਅਧਿਕ ਹੈ। ਪਿਛਲੇ ਸਾਲ 30 ਸਤੰਬਰ, 2021 ਤੱਕ 482 ਟੀਕੇਐੱਮ ਦਾ ਕੰਮ ਪੂਰਾ ਕੀਤਾ ਗਿਆ ਸੀ।
ਚਾਲੂ ਵਿੱਤੀ ਸਾਲ ਦੇ ਦੌਰਾਨ ਹੁਣ ਤੱਕ 42 ਟੀਕੇਐੱਮ ਨਵੀਆਂ ਲਾਈਨਾਂ 28 ਟੀਕੇਐੱਮ ਗੇਜ ਪਰਿਵਤਰਨ ਅਤੇ 1253 ਟੀਕੇਐੱਮ ਮਲਟੀ ਟ੍ਰੈਕਿੰਗ ਦਾ ਕੰਮ ਪੂਰਾ ਕੀਤਾ ਜਾ ਚੁੱਕਿਆ ਹੈ। ਹਾਲਾਂਕਿ, ਪਿਛਲੇ ਵਿੱਤੀ ਸਾਲ ਦੇ ਦੌਰਾਨ  ਕੇਵਲ 4 ਟੀਕੇਐੱਮ ਗੇਜ ਪਰਿਵਤਰਨ ਅਤੇ 478 ਟੀਕੇਐੱਮ ਮਲਟੀ ਟ੍ਰੈਕਿੰਗ ਦਾ ਕੰਮ ਪੂਰਾ ਕੀਤਾ ਗਿਆ ਸੀ। ਇਸੀ ਮਿਆਦ ਦੇ ਦੌਰਾਨ ਨਵੀਆਂ ਲਾਈਨਾਂ ਵਿੱਚ ਕਈ ਪ੍ਰਗਤੀ ਹਾਸਿਲ ਨਹੀਂ ਕੀਤੀ ਗਈ ਸੀ।
ਦੋਹਰੀਕਰਣ/ਮਲਟੀ ਟ੍ਰੈਕਿੰਗ: ਦੌਂੜ-ਗੁਲਬਰਗਾ - ਮੁੰਬਈ-ਚੇਨਈ ਦਾ ਸੁਨਹਿਰੀ ਚਤੁਰਭੁਜ ਮਾਰਗ, ਵਿਜੈਵਾੜਾ, -ਗੁੜੀਵਾੜਾ-ਭੀਮਾਵਰਮ  ਦੋਹਰੀਕਰਣ- ਆਂਧਰਾ ਪ੍ਰਦੇਸ਼, ਸਿੰਕਦਰਾਬਾਦ-ਮਹਿਬੂਬਨਗਰ ਦੋਹਰੀਕਰਣ - ਤੇਲੰਗਾਨਾ।
ਗੇਜ ਪਰਿਵਤਰਨ: ਮਾਨਸੀ-ਸਹਰਸਾ-ਪੂਰਣੀਆ - ਬਿਹਾਰ, ਮਾਵਲੀ- ਬੜੀ ਸਾਦੜੀ 
ਨਵੀਂ ਲਾਈਨ: ਭਦ੍ਰਾਚਲਮ-ਸੱਤੁਪੱਲੀ  – ਤੇਲੰਗਾਨਾ।
ਸਾਲ 2022-23 ਦੇ ਦੌਰਾਨ ਨਵੀ ਲਾਈਨ /ਦੋਹਰੀਕਰਣ/ਗੇਜ ਪਰਿਵਤਰਨ ਲਈ ਵੰਡ ਪੂੰਜੀਗਤ ਵਿਆਜ 67000 ਕਰੋੜ ਰੁਪਏ  ਹੈ। ਅਗਸਤ 2022 ਤੱਕ ਦਾ ਵਾਸਤਵਿਕ ਵਿਆਜ 20075 ਕਰੋੜ ਰੁਪਏ ਹੈ। 2021-22 ਵਿੱਚ ਨਵੀਂ ਲਾਈਨ/ਦੋਹਰੀਕਰਣ/ਗੇਜ ਪਰਿਵਤਰਨ ਲਈ ਵੰਡ ਕੁੱਲ ਪੂੰਜੀਗਤ ਵਿਆਜ 45465 ਕਰੋੜ ਰੁਪਏ  ਸੀ। ਅਗਸਤ 2021 ਤੱਕ ਵਾਸਤਵਿਕ ਵਿਆਜ 15,281 ਕਰੋੜ ਰੁਪਏ ਸੀ।
ਜ਼ਿਕਰਯੋਗ ਹੈ ਕਿ ਸਾਲ 2021-22 ਦੇ ਦੌਰਾਨ ਨਵੀਂ ਲਾਈਨ/ਦੋਹਰੀਕਰਣ/ਗੇਜ ਪਰਿਵਤਰਨ ਵਿੱਚ 2400 ਕਿਲੋਮੀਟਰ ਦੇ ਟੀਚੇ ਦੇ ਮੁਕਾਬਲੇ 2904 ਕਿਲੋਮੀਟਰ ਹਾਸਲ ਕੀਤ ਗਿਆ ਸੀ ਜੋ ਕਿ ਹੁਣ ਤੱਕ ਦੀ ਸ਼ੁਰੂਆਤ  ਸੀ। ਚਾਲੂ ਸਾਲ ਲਈ ਟੀਚਾ 2500 ਟੀਕੇਐੱਮ ਹੈ।
ਰੇਲ ਪ੍ਰੋਜੈਕਟਾਂ ਦੇ ਪ੍ਰਭਾਵਕਾਰੀ ਅਤੇ ਜਲਦੀ ਲਾਗੂਕਰਣ ਲਈ ਸਰਕਾਰ ਦੁਆਰਾ ਉਠਾਏ ਜਾ ਰਹੇ ਵੱਖ-ਵੱਖ ਕਦਮਾਂ ਵਿੱਚ ਇਹ ਸ਼ਾਮਲ ਹਨ- ਪ੍ਰਾਥਮਿਕਤਾ ਵਾਲੇ ਪ੍ਰੋਜੈਕਟਾਂ ਲਈ ਨਿਧੀ ਜਾਂ ਫੰਡ ਦੇ ਵੰਡ ਵਿੱਚ ਵਿਆਪਕ ਵਾਧਾ  ਫੀਲਡ ਪੱਧਰ ‘ਤੇ ਅਧਿਕਾਰਾਂ ਨੂੰ ਸੌਂਪਣਾ, ਵੱਖ-ਵੱਖ ਪੱਧਰਾਂ ‘ਤੇ ਪ੍ਰੋਜੈਕਟਾਂ ਦੀ ਪ੍ਰਗਤੀ ਦੀ ਬਾਰੀਕੀ ਨਾਲ ਨਿਗਰਾਨੀ, ਅਤੇ  ਤੇਜ਼ੀ ਨਾਲ ਭੂਮੀ ਅਧਿਗ੍ਰਹਿਣ , ਵਾਨਿਕੀ ਅਤੇ ਵਣਜੀਵ ਮੰਜੂਰੀ ਅਤੇ ਪ੍ਰੋਜੈਕਟਾਂ ਨਾਲ ਸੰਬੰਧਿਤ ਹੋਰ ਮੁੱਦਿਆਂ ਨੂੰ ਸਮਾਧਾਨ ਕਰਨ ਲਈ ਰਾਜ ਸਰਕਾਰਾਂ ਅਤੇ ਸੰਬੰਧਿਤ ਅਧਿਕਾਰੀਆਂ ਦੇ ਨਾਲ ਮਿਲ ਕੇ ਨਿਯਮਿਤ ਤੌਰ ‘ਤੇ ਅੱਗੇ ਦੀ ਕਾਰਵਾਈ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ-19 ਅੱਪਡੇਟ
ਰਾਸ਼ਟਰਵਿਆਪੀ ਟੀਕਾਕਰਣ ਮੁਹਿੰਮ ਦੇ ਤਹਿਤ ਹੁਣ ਤੱਕ 185.20 ਕਰੋੜ ਕੋਵਿਡ ਰੋਧੀ ਟੀਕੇ ਲਗਾਏ ਜਾ ਚੁੱਕੇ ਹਨ।
ਭਾਰਤ ਵਿੱਚ ਵਰਤਮਾਨ ਵਿੱਚ 11,639 ਐਕਟਿਵ ਕੇਸ ਹਨ।
ਐਕਟਿਵ ਕੇਸ 0.03% ਹਨ।
ਰਿਕਵਰੀ ਰੇਟ ਵਰਤਮਾਨ ਵਿੱਚ 98.76% ਹੈ।
ਪਿਛਲੇ 24 ਘੰਟਿਆਂ ਦੇ ਦੌਰਾਨ 1,222 ਰੋਗੀ ਠੀਕ ਹੋਏ, ਦੇਸ਼ ਭਰ ਵਿੱਚ ਹੁਣ ਤੱਕ ਕੁੱਲ 4,24,98,789 ਰੋਗੀ ਠੀਕ ਹੋਏ।
ਬੀਤੇ 24 ਘੰਟਿਆਂ ਦੇ ਦੌਰਾਨ 1,033 ਨਵੇਂ ਕੇਸ ਸਾਹਮਣੇ ਆਏ।
ਰੋਜ਼ਾਨਾ ਪਾਜ਼ਿਟਿਵਿਟੀ ਦਰ  ਹੈ।
ਸਪਤਾਹਿਕ ਪਾਜ਼ਿਟਿਵਿਟੀ ਦਰ  ਹੈ।
ਹੁਣ ਤੱਕ ਕੁੱਲ 79.25 ਕਰੋੜ ਟੈਸਟ ਕੀਤੇ ਗਏ; ਪਿਛਲੇ 24 ਘੰਟਿਆਂ ਵਿੱਚ 4,82,039 ਟੈਸਟ ਕੀਤੇ ਗਏ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਦੇਸ਼ਵਿਆਪੀ ਕੋਵਿਡ ਟੀਕਾਕਰਣ ਦੇ ਤਹਿਤ ਹੁਣ ਤੱਕ 218.17 ਕਰੋੜ ਤੋਂ ਵੱਧ ਟੀਕੇ ਲਗਾਏ ਜਾ ਚੁੱਕੇ ਹਨ
12-14 ਉਮਰ ਵਰਗ ਵਿੱਚ 4.09 ਕਰੋੜ ਤੋਂ ਵੱਧ ਖੁਰਾਕਾਂ ਲਗਾਈਆਂ ਗਈਆਂ
ਭਾਰਤ ਵਿੱਚ ਕੋਰੋਨਾ ਦੇ ਐਕਟਿਵ ਕੇਸ 40,750 ਹਨ
ਪਿਛਲੇ 24 ਘੰਟਿਆਂ ਵਿੱਚ 4,272 ਨਵੇਂ ਕੇਸ ਸਾਹਮਣੇ ਆਏ
ਵਰਤਮਾਨ ਰਿਕਵਰੀ ਦਰ 98.72%
ਸਪਤਾਹਿਕ ਐਕਟਿਵ ਕੇਸਾਂ ਦੀ ਦਰ 1.51% ਹੈ
ਭਾਰਤ ਦੀ ਕੋਵਿਡ-19 ਟੀਕਾਕਰਣ ਕਵਰੇਜ਼ ਅੱਜ ਸਵੇਰੇ 7 ਵਜੇ ਤੱਕ ਦੀ ਅੰਤਿਮ ਰਿਪੋਰਟ ਦੇ ਅਨੁਸਾਰ ਕੁੱਲ 218.17 ਕਰੋੜ  ਤੋਂ ਵੱਧ ਹੋ ਗਈ।
12-14 ਉਮਰ ਵਰਗ ਦੇ ਲਈ ਕੋਵਿਡ-19 ਟੀਕਾਕਰਣ 16 ਮਾਰਚ, 2022 ਨੂੰ ਸ਼ੁਰੂ ਹੋਇਆ ਸੀ। ਹੁਣ ਤੱਕ 4.09 ਕਰੋੜ  ਤੋਂ ਵੱਧ ਕਿਸ਼ੋਰਾਂ ਨੂੰ ਕੋਵਿਡ-19 ਟੀਕੇ ਦੀ ਪਹਿਲੀ ਖੁਰਾਕ ਲਗਾਈ ਜਾ ਚੁੱਕੀ ਗਈ ਹੈ। ਸਮਾਨ ਰੂਪ ਨਾਲ 18-59 ਉਮਰ ਵਰਗ ਦੇ ਲਈ ਪ੍ਰੀਕੌਸ਼ਨ ਖੁਰਾਕ 10 ਅਪ੍ਰੈਲ, 2022 ਨੂੰ ਸ਼ੁਰੂ ਕੀਤੀ ਗਈ।
ਅੱਜ ਸਵੇਰੇ 7 ਵਜੇ ਤੱਕ ਦੀ ਅਸਥਾਈ ਰਿਪੋਰਟ ਦੇ ਅਨੁਸਾਰ ਕੁੱਲ ਟੀਕਾਕਰਣ ਦਾ ਵੇਰਵਾ ਇਸ ਪ੍ਰਕਾਰ ਨਾਲ ਹੈ:
|
|
ਸੰਚਿਤ ਵੈਕਸੀਨ ਡੋਜ਼ ਕਵਰੇਜ
|
|
ਹੈਲਥ ਕੇਅਰ ਵਰਕਰ
|
|
ਪਹਿਲੀ ਖੁਰਾਕ
|
|
10415125
|
|
ਦੂਸਰੀ ਖੁਰਾਕ
|
|
10118337
|
|
ਪ੍ਰੀਕੌਸ਼ਨ ਡੋਜ਼
|
|
7007335
|
|
ਫ੍ਰੰਟਲਾਈਨ ਵਰਕਰ
|
|
ਪਹਿਲੀ ਖੁਰਾਕ
|
|
18436674
|
|
ਦੂਸਰੀ ਖੁਰਾਕ
|
|
17715777
|
|
ਪ੍ਰੀਕੌਸ਼ਨ ਡੋਜ਼
|
|
13624628
|
|
12 ਤੋਂ 14 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
40994192
|
|
ਦੂਸਰੀ ਖੁਰਾਕ
|
|
31672418
|
|
15 ਤੋਂ 18 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
61933703
|
|
ਦੂਸਰੀ ਖੁਰਾਕ
|
|
53025284
|
|
18 ਤੋਂ 44 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
561241218
|
|
ਦੂਸਰੀ ਖੁਰਾਕ
|
|
515634108
|
|
ਪ੍ਰੀਕੌਸ਼ਨ ਡੋਜ਼
|
|
93348713
|
|
45 ਤੋਂ 59 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
204023650
|
|
ਦੂਸਰੀ ਖੁਰਾਕ
|
|
196934729
|
|
ਪ੍ਰੀਕੌਸ਼ਨ ਡੋਜ਼
|
|
47930110
|
|
60 ਸਾਲ ਤੋਂ ਵੱਧ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
127664915
|
|
ਦੂਸਰੀ ਖੁਰਾਕ
|
|
123120703
|
|
ਪ੍ਰੀਕੌਸ਼ਨ ਡੋਜ਼
|
|
46953129
|
|
ਪ੍ਰੀਕੌਸ਼ਨ ਡੋਜ਼
|
|
20,88,63,915
|
|
ਕੁੱਲ
|
|
2,18,17,94,748
ਲਗਾਤਾਰ ਗਿਰਾਵਟ ਦਰਜ ਕਰਦੇ ਹੋਏ ਭਾਰਤ ਵਿੱਚ ਐਕਟਿਵ ਕੇਸ ਅੱਜ ਘੱਟ ਕੇ 40,750 ਰਹਿ ਗਏ। ਐਕਟਿਵ ਕੇਸ ਕੁੱਲ ਕੇਸਾਂ ਦੇ 0.09% ਹਨ।
ਨਤੀਜੇ ਵਜੋਂ, ਭਾਰਤ ਵਿੱਚ ਰਿਕਵਰੀ ਦਰ 98.72% ਹੈ। ਪਿਛਲੇ 24 ਘੰਟਿਆਂ ਵਿੱਚ 4,474 ਰੋਗੀਆਂ ਦੇ ਠੀਕ ਹੋਣ ਦੇ ਨਾਲ ਹੀ ਠੀਕ ਹੋਣ ਵਾਲੇ ਮਰੀਜ਼ਾਂ  ਦੀ ਕੁੱਲ ਸੰਖਿਆ ਵੱਧ ਕੇ 4,40,13,999 ਹੋ ਗਈ ਹੈ।
ਬੀਤੇ 24 ਘੰਟਿਆਂ ਵਿੱਚ ਕੋਰੋਨਾ ਦੇ 4,272 ਨਵੇਂ ਕੇਸ ਸਾਹਮਣੇ ਆਏ।
ਪਿਛਲੇ 24 ਘੰਟਿਆਂ ਵਿੱਚ ਕੁੱਲ 3,16,916 ਟੈਸਟ ਕੀਤੇ ਗਏ ਹਨ। ਭਾਰਤ ਨੇ ਹੁਣ ਤੱਕ ਕੁੱਲ 89.47 ਕਰੋੜ ਤੋਂ ਵੱਧ  ਟੈਸਟ ਕੀਤੇ ਗਏ ਹਨ।
ਦੇਸ਼ ਵਿੱਚ ਸਪਤਾਹਿਕ ਪੁਸ਼ਟੀ ਵਾਲੇ ਕੇਸਾਂ ਦੀ ਦਰ 1.51% ਹੈ ਅਤੇ ਦੈਨਿਕ ਰੂਪ ਨਾਲ ਪੁਸ਼ਟੀ ਵਾਲੇ ਕੇਸਾਂ ਦੀ ਦਰ ਵੀ 1.35% ਹੈ।